open-index/open-wikipedia-markdown huggingface dataset:
קלימאט

**קלימאַט** באדייט די דורכשניט וועטער באדינגונגען אין א געוויסן ארט במשך א לענגערער צײַט. 
דער קלימאט איז די לאנג-משכ'דיקע פארויסזאגנדיקע לאגע פֿון דער אטמאספער. עס ווירקן אויף אים פֿיזיקאלישע אייגנשאַפֿטן ווי בערג, טייכן, מדבריות, אראפדריקונגען און נאך. 

די עיקר עלעמענטן פֿון וועטער און קלימאט: טעמפעראטור, לופטדרוק, ווינט, אפזעץ (רעגן, שניי, טוי), פייכטקייט און זונשיין. זיי העלפֿן מענטשן צו באשרײַבן די צושטאנדן פון וועטער און קלימאט. 

די מערסטע גענוצטע קלאסיפיקאציע סיסטעם פון קלימאט איס די פון וולאדימיר קעפן. מען גיט נעמען פאר די פארשידנארטיקע קלימאטן למשל: מילד, פארטרוקנט, קאלט, טרוקן, טראפיש, עקוואַטאריש, מיטלענדיש.

די געאגראפישע ברייט פון אן ארט איז שטארק משפיע אויף זיין קלימאט.

## וועטער און קלימאט 
די וועטער ווייסט יעדער וואס עס מיינט. דאס איז די טעמפעראטור, ווינט שנעלקייט, פייכטקייט און טרוקנקייט, זון אדער וואלקן פון יעדע באזונדערע געגענט. יעדע געגענט האט זיך איר אייגענע וועטער אויסשטעל און אויב עס רעגנט אין ניו יארק סיטי מיינט נאך נישט אז עס רעגנט אין אלבאני. אין אנדערע ווערטער איז טייטש אז וועטער איז א קורצע טערמין וועלכע איז שייך צו א לאקאלע געגענט און יעדע געגענט האט זיך איר אייגענע וועטערס. 

קלימאט איז די אויסשטעל פון די וועטערס פון א גרויסע ראיאן אין א לאנגע טערמין. א קלימאט ווערט באצייכנט אויף די דורכשניטליכע וועטערס זומער און ווינטער פון איין ראיאן אין משך פון א לענגערע צייט. צום ביישפיל ניו יארק האט א קאלטע קלימאט אין די ווינטער מיט אסאך שניי און ווינטן און א הייסע שטיקיגע זומער מיט אסאך פייכקייט. דאס איז געזאגט אויף גאנץ ניו יארק און אירע ארומיגע סטעיטס כאטש די וועטער אויסשטעל אינערהאלב די שטעט זענען קיינמאל נישט די זעלבע. 

קלימאט קען גערעכנט ווערן אויף קלענערע און גרעסערע דורכשניטליכקייטן. מען קען באצייכנען א סטעיט אדער ראיאן וואספארא קלימאט זי האט און אזוי אויך קען מען באצייכענען א גאנצע קאנטינענט וואספארא קלימאט זי פארמאגט כאטש איין העלפט איז קאלט און די אנדערע ווארעם.
 
די טערמין צו באטראכטן קלימאט איז זייער לאנג. מען דארף צוריק קוקן הונדערטער יארן צו קענען שטודירן און פארשטיין די קלימאט פון א ראיאן. יעצט אויב עס מאכט זיך אין א געגענט א ווינטער אדער צוויי וועלכע זענען נישט קאלט אדער עס פאלט ווייניגער שניי, איז עס נאך נישט קיין שום צייכן אז עס האט פאסירט א טויש אין קלימאט ווייל דער דריטער ווינטער קען צוריק ווערן קאלט און יא פאלן אסאך שניי און דעמאלט זעט מען אז די געוועזענע צוויי ווינטערס זענען נאר געווען ווי א בארואיגונגס צייט אפשניט אינעם קלימאט.  

## אונטערארקטיש 
ראיאנען מיט א אונטערארקטישן קלימאט (האבן א לאנגען ווינטער, אפטמאל זייער קאלט, און קורצע ווארעמע זומערן). 

## מילד 
מילדע קלימאטן האבן פיר סעזאנען. טערקיי און מערסטע אייראפעישע לענדער האבן מילדע קלימאטן.

## פארטרוקנט 
פארטרוקנטע קלימאטן זענען זייער וואַרעם, ווי מדבריות. זיי האבן איין אדער צוויי סעזאנען ווי: סאודי אראביע און רוב אפֿריקאנער לענדער.
## טראפיש 
טראפישער קלימאטן האבן ווארעמע טעמפעראטור און צויי סעזאנען; נאַס און טרוקן.

## מיטלענדיש 
דער מיטלענדישער קלימאט איז געוויינטלעך ווארעם און טרוקן אין זומער, קאלט און נאס אין ווינטער.

קאַטעגאָריע:קלימאטאלאגיע
קאַטעגאָריע:אטמאספערע
מכבי תל אביב

**מכבי תל אביב  פֿוסבאל קלוב** איז א פוסבאל גרופע אין ישראל.

קאטעגאריע:פוסבאל
קאַטעגאָריע:ספארט אין ישראל
צעל יאדער

דער **צעל יאָדער** איז דער מיטלסטער טייל וואס געפונט זיך אין מייסטענס אלע איוקערעיוטישע צעלן. דאס אנטהאלט ס'רוב פונעם צעלס גענעטישן מאטריאל, ארגאניזירט אין מערערע לאנגע געשטרענגלטע די.ען.עי. מאלעקולן קאמפלעקסירט אין א גרויסע אויסוואל פון פראטעינען, ווי היסטראנען און כראמאזאמען.

אין 1852 האט ראבערט רעמאק אויסגעפונען אז צעלן ווערן געשאפן דורך זיך צעטיילן.

קאַטעגאָריע:ביאלאגיע
בן-ציון הורוויץ

**רבי בן-ציון הורוויץ זצ"ל** (ה'תרכ"ה - ה'ת"ש), רב אין מיידאן. 

## אפשטאם
**רבי בן-ציון** איז געבוירן אין יאר ה'תרכ"ה, צו זיין פאטער הרב **טוביה הורוויץ**, רב אין מיידאן, א זון פון הרב מאיר הורוויץ רב אין דזשיקאוו, *דער אמרי נועם*, א זון פון הרב אליעזר הורוויץ רב אין דזשיקאוו, באקאנט אלס ''רבי אליעזר'ל דזשיקאווער*, א זון הרב נפתלי צבי הורוויץ *דער ראפשיצער רב''.

## רבנות
**רבי בן-ציון** איז געבוירן אין יאר ה'תרכ"ה, ער איז יונגערהייט  געווארן א יתום פון זיין מוטער, און איז אויפגעצויגן געווארן ביי זיין פעטער ''רבי יהושע'לי''. **רבי בן-ציון** איז געווען פון די ארגאניזירערס פון די אסיפת הרבנים (רבנישע צוזאמענקומפט) אין קראקא אין יאר ה'תרס"ג. ביי די ערשטע וועלט קריג איז **רבי בן-ציון** אנטלאפען קיין וויען. נאך די פטירה פון פאטער, איז **רבי בן-ציון** געווארן רב אין מיידאן, אלס ממלא מקום פון פאטער.
  
## הסתלקות
**רבי בן-ציון** איז אומגעקומען אין ריישא אין יאר ה'ת"ש, הי"ד.

## פאמיליע
**רבי בן-ציון** האט געהייראט מרת **גאלדא לאה** די טאכטער פון הרב **פנחס ראבינאוויץ** פון קינצק, א זון פון הרב צמח ראבינאוויץ פון שידלאווצא, א זון פון הרב נתן דוד ראבינאוויטש פון שידלאווצא. זיינע קינדער:

* מרת **דבורה פערל**, די ווייב פון הרב **יהודה יהושע שפירא**, א זון פון הרב מרדכי שפירא רב אין בערטש, הי"ד. 
* הרב **טוביה הורוויץ** (דער צווייטער) (ה'תרנ"ג - י' שבט ה'תש"ג), רב אין סאניק.

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דזשיקאוו
צבי הירש הורוויץ (ראזוואדאוו)

**רבי צבי הירש הורוויץ זצ"ל** (ה'תר"ט - חשוון ה'תרע"ט), *דער ראזוואדאווער רב*.

## אפשטאם
'''רבי הערש'עלע''' איז געבוירן אין יאר ה'תר"ט (אומגעפער), צו זיין פאטער הרב **משה הורוויץ** רב אין ראזוואדאוו א זון פון הרב אליעזר הורוויץ רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ, *דער ראפשיצער רב*. און צו זיין מוטער א טאכטער פון סיגוטער רב, הרב יקותיאל יהודה טייטלבוים, *דער ייטב לב*.

## רבנות
*'רבי הערש'עלע** איז געווען דער ממלא מקום פון פאטער, רב אין ראזוואדאוו. **רבי הערש'עלע''' איז געווען פון די אנגעזעהנע רבי'ס אין זיין צייט. ביי די ערשטע וועלט קריג איז ער אנטלאפען קיין וויען. ווען ער איז צוריק געקומען האט ער זיך באזעצט איו ריישא. 

## הסתלקות
'''רבי הערש'עלע''' איז נפטר געווארן אין חודש חשוון ה'תרע"ט, אין ריישא, און מען האט אים געלייגט אין ראזוואדאוו. 

## פאמיליע
'''רבי הערש'עלע** האט געהייראט **בזיווג ראשון** א טאכטער פון הרב **יחיאל וויגשאהל** רב אין פריסטיק. 

**בזיווג שני** האט ער געהייראט מרת **חוה** א טאכטער פון הרב **משה זילבערפארב**, אן איידעם פון הרב חנוך הענך פון אלעסק. זיינע קינדער:

* הרב **אפרים  הורוויץ''' (ה'תר"ל (אומגעפער) - ה'תרצ"ב), ממלא מקום פון פאטער, רב אין ראזוואדאוו. ער האט געהייראט א טאכטער פון זיין פעטער הרב אברהם חיים הורוויץ, רב אין פלאנטש.

* הרב **מנשה הורוויץ** (ה'תר"ם (אומגעפער) - ה'תש"ב (אומגעפער) ), ראזוואדאווער רבי אין ריישא. ער האט געהייראט א טאכטער פון הרב צבי אלימלך שפירא רב אין בלאזאוו. זייערע קינדער:
:* הרב חיים הורוויץ ער האט געהייראט א מרת **פריידא** א טאכטער פון הרב אלטער זאב הורוויץ רב אין סטריזשעוו

* הרב **שלמה הורוויץ** (ה'תר"ס (אומגעפער) - ה'תש"ג (אומגעפער) ), ער האט געהייראט מרת **קריינדל פינקל** (ה'תרס"ה - הושענא רבה ה'תש"ג), א טאכטער פון הרב **אלעזר ווייסבלום** פון ריישא. זיי זענען אומגעקומען אויף קידוש השם צוזאמן מיט זייערע קינדער **שיינדל,** **גיטל**, **אלעזר**, און **ביילא**, הי"ד.

* הרב **שמחה הורוויץ** (ה'תרנ"ג (אומגעפער) - ה'תש"ג (אומגעפער) ), פון ווישנא, ער האט געהייראט מרת **חנה שרה** א טאכטער פון הרב **יעקב משה סאפרין**, פון קאמארנא.
 
* מרת **געננדל**, **בזיווג ראשון** די ווייב פון הרב **יעקב עפשטיין** א זון פון הרב לייביש עפשטיין, דער אוזשראווער רבי, **בזיווג שני** די ווייב **בזיווג שלישי** פון הרב חיים האגער פון אנטיניע. 

* מרת **בינה**, די ווייב פון הרב **אלימלך הורוויץ** פון מעליץ א זון פון הרב נפתלי הורוויץ רב אין מעליץ. 

* מרת **מירל**, די ווייב **בזיווג שני** פון הרב **יעקב יצחק הורוויץ**, רב אין בארניוו, זי איז נפטר געווארן אין ראזוואדאוו אין עלטער פון זיבעציג יאר כ"ו ניסן ה'תרצ"ז, אן קינדער.

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דזשיקאוו
קאַטעגאָריע:ראזוואדאוו
אלטער יחזקאל אליהו הורוויץ

**רבי אלטער יחזקאל אליהו הורוויץ הי"ד** (ג' חשוון ה'תרמ"ה - ז' אדר ב' ה'תש"ג), רב אין דזשיקאוו.

## אפשטאם
'''רבי אלטער'ל''' איז געבוירן ג' חשוון ה'תרמ"ה, צו זיין פאטער הרב **יהושע הורוויץ**, *דער עטרת יהושע*, א זון פון הרב מאיר הורוויץ, *דער אמרי נועם*, א זון פון הרב אליעזר הורוויץ רב אין דזשיקאוו, א זון הרב נפתלי צבי הורוויץ, *דער ראפשיצער רב*, און צו זיין מוטער א טאכטער פון הנגיד הרב **לייביש רייך** פון ריישא. 

'''רבי אלטער'ל'* איז געבוירן צו אכט מאנאט, פאר זיין ברית איז געקומען א טעלעגראם פון זיין פעטער הרב נפתלי חיים הורוויץ *דער וואונדער רבי* פון ירושלים, אז דאס קינד וועט בלייבן לעבן. 

קליינערהייט איז *'רבי אלטער'ל''' געווען זייער שוואך, און שטארק נישט געזונט מיט זייער א שווערן אטעם, זיין פאטער האט אים דאמאלס צו געגעבן א נאמען "אלטער", פון דאן האט מען אים אזוי גערופן.

## רבנות
אין יאר ה'תרס"ט האט זיין פאטער אויף אים ארויף געלייגט דאס רבנות אין דזשיקאוו. וויבאלד ער איז געווען זייער א צוגעלאזענע מענטש האט ער געצויגן צו זיך א געוואלדיגע ליבשאפט, דערפאר האט ער קיינמאל נישט געהאט קיין קעגנער. אין לעצטן יאר פון פאטער, האט זיין פאטער געשיקט זיינע חסידים מיט קוויטלאך צו '''רבי אלטער'ל**, פון דאמאלס האט ער אנגעהויבן צו פירן רביסטעווע.

ביי דעם ערשטן וועלט קריג איז **רבי אלטער'ל** אנטלאפן צו זיין שווער קיין וויזשניץ, און נאכהער איז ער געווען אין גרויסווארדיין, ווען ער איז צוריק געקומען מאט ער זיך באזעצט אין טארנא, דאס רבנות אין דזשיקאוו האט געפירט דער דיין הרב שמעון הערץ. אין טארנא האט **רבי אלטער'ל** אנגעפירט מיט א ישיבה "בית דזיקוב".

אום (טבת) תרפ"ו איז ער געפארן קיין לאנדאן, ענגלאנד און געפירט א שבת אינעם דזשיקאווער שטיבל אין ווייטשעפל.

## הסתלקות
**רבי אלטער'ל''' איז אומגעקומען ז' אדר ב' ה'תש"ג אין דער קראקעווער געטא.

## פאמיליע
אין יאר ה'תר"ס האט '''רבי אלטער'ל** געהייראט אין וויזשניץ מרת **חוה'* א  טאכטער פון הרב ישראל האגער, רב אין וויזשניץ, *דער אהבת ישראל''. זייערע קינדער:

* מרת **דבורה**, די ווייב  פון רבי **משה אבראמאוויץ**.

* הרב **חיים מנחם (מענדל) דוד הורוויץ**, ממלא מקום פון פאטער, רב אין דזשיקאוו. ער האט געהייראט מרת **רבקה** א טאכטער פון זיין פעטער הרב **עמנואל וועלטפרייד**. 

* הרב **יהודה הורוויץ**, דיין אין קלויזענבורג און דזשיקאווער רבי אין לאנדאן.

* הרב **מאיר הורוויץ**, פון ריישא. ער האט געהייראט מרת **ברכה** די טאכטער פון הרב **עבער ענגלענדער** פון קראָסנא.
** רבי **יהושע הורוויץ** (תרצ"ו - ב' סיוון תשע"ג), דזשיקאווער רבי אין בארא פארק
*** רבי **מאיר הורוויץ**, דזשיקאווער רבי אין מאנסי, איידעם פון רבי  דוד משה ראזנבוים פון קרעטשענעוו.
*** רבי **יחזקאל הורוויץ**, דזשיקאווער רבי אין וויליאמסבורג, איידעם פון רבי סנדר ליפא לאבין פון  זידיטשויב.
*** רבי **אלעזר שמעון הורוויץ**, דזשיקאווער רבי ממלא מקום אין ביהמ"ד פון זיין פאטער אין  בארא פארק , און איידעם ביי רבי יהושע רובין באבוב 45 רב, 
* הרב **יעקב שלום הורוויץ**, ער האט געהייראט מרת **פריידל** די טאכטער פון הרב **מענדל הערצאג** פון טארנא.

## רעפערענצן
* *עטרת ישועה על התורה - תולדות המחבר*
* *אנציקלופדיה לחכמי גליציה*, מאיר וונדר 

קאַטעגאָריע:דזשיקאוו
משה חיים אפרים פון סדילקאוו

רבי **משה חיים אפרים** (ה'תק"ב אדער ה'תק"ח, מעזשביזש - י"ז אייר ה'תק"ס, מעזשביזש) פון סודילקאוו איז געווען גאר א הייליגער מאן, א זון פון רעביצין אדל די טאכטער פון בעל שם טוב, און א ברודער פון רבי ברוך מעזשביזשער און פון פייגא דאס אייניקל פון בעש"ט.

ער איז נסתלק געווארן אין יאהר תק"ס.

ער האט מחבר געווען דעם ספר דגל מחנה אפרים.

קאַטעגאָריע:אייניקלעך פון בעש"ט
קאַטעגאָריע:גאליציאנער אדמורי"ם
סודילקאוו

**סדילקאוו** איז געווען א שטעטל אין (וואהלינער ראיאן) אין אוקראינע, 80 ק"מ דרום-מזרח פון ראוונע, 5 ק"מ מזרח פון שעפעטיווקע.

אין יאר 1900 האבן געוואוינט אין סודילקאוו 2713 יידן.

*היסטאריע פון סדילקאוו

קאַטעגאָריע:שטעטלעך אין אוקראינע

קאטעגאריע:אידישע יישובים אין אייראפע
דגל מחנה אפרים

**דגל מחנה אפרים** איז א חסידיש ספר אויף די פרשיות פון דער תורה.

עס איז קליינע מאמרים אבער גאר טיפע און שארפע ווערטער, דאס איז וואס עס האט משיג געווען דער גאון און צדיק רבי משה חיים אפרים מסדילקאב.

ער ברענגט דארט זייער א סאך פון זיין זיידע דער בעל שם טוב, אויף יעדן בלאט ווערט עטליכע מאל געברענגנט **"שמעתי מאא"ז"**.

עס איז דא אין פרשת צו פון דעם ספר א לאנגען דרוש אויף שבת הגדול שנת תקמ"ב וואס ער האט געזאגט, אזוי אויך ביי האזינו איז דא א דרשה פאר שבת תשובה, דערנאך איז דא **לקוטים**, **כוונת המקוה פון בעל שם טוב** און **אמרות טהורות**.

## הסכמות 
* רבי לוי יצחק דערבארעמדיגער פון בארידטשוב, ה' אלול תקס"ח
* דער קאזשניצער מגיד, אלול **ישמח הר ציון** לפ"ק
* דער חוזה פון לובלין, א סליחות תקס"ג
* אפטער רב, יא אלול תקס"ג
* רבי מענדעלע ליסקער, אך מנחם אב תקס"ג
* רבי חיים במהר"ש פון באטישאן

## דרוקסאגראפיע 
* בארדיטשוב תקס"ט
* קארעץ תק"ע

קאַטעגאָריע:חסידישע ספרים - תורה
רפאל הורוויץ

**רבי רפאל הורוויץ זצ"ל** (ה'תרנ"ו - י' כסלו ה'תשל"א), *קאלאמייער רבי*.

## אפשטאם
**רבי רפאל** איז געבוירן אין יאר ה'תרנ"ו, הרב **אלטער אליעזר הורוויץ**, רב אין ריגליץ א זון פון הרב אברהם שמחה הורוויץ, רב אין בארניוו, א זון פון הרב ישראל הורוויץ, רב אין בארניוו, א זון פון הרב אליעזר הורוויץ, רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ, *דער ראפשיצער רב*. און צו זיין מוטער מרת **מרים** א טאכטער פון הרב **משה עפשטיין**, א זון פון הרב קלונימס קלמן עפשטיין, א זון פון *דער גוטער יוד* פון ניישטאט.

## רבנות
**רבי רפאל** איז געווען דער *קאלאמייער רבי'' אין בארא פארק, ברוקלין, ניו יארק.

## הסתלקות
**רבי רפאל** איז נפטר געווארן י' כסלו ה'תשל"א.

## פאמיליע
**רבי רפאל** האט געהייראט מרת **חיה**, א טאכטער פון הרב **אליעזר ניסן הורוויץ**, פון צפת, א זון פון הרב נפתלי חיים הורוויץ, *דער וואונדער צדיק*, א זון פון *דעם אמרי נועם*.

(מרת **מרים** די מוטער פון מרת **חיה** האט נאך די פטירה פון איר מאן געהייראט אין חודש אלול ה'תרפ"ב **בזיווג שני** הרב ישראל האגער, *דער אהבת ישראל*, ער איז געווען דער שדכן פון מרת **חיה**).

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דזשיקאוו
קאַטעגאָריע:בארניוו
27סטן יאנואר

**דעם 27סטן יאנואר** איז דער זיבן און צוואנציגסטער טאג פון יאר אינעם גרעגאריאנישן קאלענדאר. ביז צום סוף יאר, בלייבן נאך 338 טעג (339 אין אן עיבור־יאר).
## היסטארישע געשעענישן 
* 1902 - געגרינדעט דער שערי צדק שפיטאל אין ירושלים

## געבוירן 
* 1756 - וואלפגאנג אמאדעוס מאצארט, עסטרייכער קאמפאזיטאר (געש' 1791)
* 1832 - לואיס קאראל, בריטישער שרייבער און מאטעמאטיקער (געש' 1898)

## געשטארבן 
* 1901 - דזשוסעפע ווערדי, איטאליענישער קאמפאזיטאר (געב' 1813)
* 1964- לייב גלאנץ, חזן (געב' 1898)
* 2015 - דוד לאנדא, ישראלדיקער זשורנאליסט, רעדאקטאר פון "הארץ" צייטונג (געבוירן 1947)

----
* 26סטן יאנואר - 28סטן יאנואר
* יאנואר

27
חיים יהודה הורוויץ

**רבי חיים יהודה הורוויץ זצ"ל** (ה'תר"ם - ה'תש"ג), פון  ריישא.

## אפשטאם
**רבי חיים יהודה** איז געבוירן אין יאר ה'תר"ם (אומגעפער), צו זיין פאטער הרב **אלטער זאב הורוויץ**, רב אין סטריזשעוו, א זון פון הרב אברהם  אבא הורוויץ, רב אין שענדישאוו, א זון פון הרב יעקב הורוויץ, רב אין מעליץ, א זון פון הרב נפתלי צבי הורוויץ *דער ראפשיצער רב*. און צו זיין מוטער מרת **יהודית** א טאכטער פון הרב **סענדער ראדימישלער** פון מעליץ.

## רבנות
**רבי חיים יהודה** האט זיך אפגעזאגט פון זיין א רב, ער האט געוואונט אין ריישא און ער האט זיך אונגאנצען אוועק געגעבען אויפצוטוהן און ארויסהלפען פארן יידישן פאבליק. **רבי חיים יהודה** האט געהאט א נאנטען צוגאנג צו די גרויסע רעגירונג'ס לייט, זיי האבען געגלייבט אין זיין פערזענלעכקייט אלס פארטרעטער פון דאס יידישע באפעלקערונג. מען האט אים גערופען "דער אויסערן מיניסטער פון בעלזא", דאגעגען האט ער געהאט א גרויסע קעגנערשאפט פון די ציוניסטען אין ריישא.

## הסתלקות
**רבי חיים יהודה** איז אומגעקומען אין ריישא, הי"ד.

## פאמיליע
**רבי חיים יהודה** האט געהייראט אן אייניקל פון מאור ושמש. זיירע קינדער:

* הרב **קלונימוס קלמן הורוויץ** (ה'תר"ס (אומגעפער) - ה'תש"ג), פון סטריזשעוו.
 
* הרב **משה הורוויץ**.

## רעפערענצן
* *אנציקלופדיה לחכמי גליציה*, מאיר וונדר 

קאטעגאריע:מעליץ
קלונימוס קלמן הורוויץ

**רבי קלונימוס קלמן הורוויץ זצ"ל** (ה'תר"ס - ה'תש"ג), רב אין סטריזשעוו.

## אפשטאם
**רבי קלמן** איז געבוירן אין יאר ה'תר"ס (אומגעפער), צו זיין פאטער הרב **חיים יהודה הורוויץ**, א זון פון הרב אלטער זאב הורוויץ, רב אין סטריזשעוו, א זון פון הרב אברהם אבא הורוויץ, רב אין שענדישאוו, א זון פון הרב יעקב הורוויץ, רב אין מעליץ, א זון פון הרב נפתלי צבי הורוויץ *דער ראפשיצער רב*.

## רבנות
**רבי קלמן** איז געווען רב פאר א האלבע שטאט אין סטריזשעוו, אויף זיין זיידען, רבי אלטער'לס ארט. איבער דעם רבנות האט געהערשט א קריגעריי, פילע שטאט'ס לייט האבען געוואלט אויפנעמען רבי נחמיה'לע א זון פון הרב משה יהודה ליב שפירא, (וועלכער האט שוין געפירט א דין תורה מיט זיין זיידען איבער דעם  רבנות), **רבי קלמן** האט געווינען ביי די וואלען און איז געווען דער אנערקענטער רב ביי די רעגירונג אנטשטאלטען. אזוי ווי זיין פאטער האט זיך **רבי קלמן** אויך אוועק געגעבען אויפצוטוהן און ארויסהלפען אנדערע, ביי די צווייטע וועלט קריג איז ער אנטלאפען קיין לעמבערג, ער האט זיך געשאפען א סאוויעטישן פאספארט, און ער האט ארגאניזירט און געשיקט פון דארט פעקלעך קיין סיביר פאר זיינע שטאט'ס לייט. 

## הסתלקות
**רבי קלמן** איז אומגעקומען אין רוסלאנד, הי"ד.

## פאמיליע
**רבי קלמן** האט געהייראט מרת **צביה** א טאכטער פון זיין פעטער הרב **יוסף חיים פרענקל**, פון שענדישאוו, אן איידעם פון זיין זיידן, הרב אלטער זאב הורוויץ. 

## רעפערענצן
* *אנציקלופדיה לחכמי גליציה*, מאיר וונדר 

קאטעגאריע:מעליץ
צבי אלימלך הורוויץ

**רבי צבי אלימלך הורוויץ זצ"ל** (ה'תר"ס - ה'תש"ג), רב אין דעמביץ.

## אפשטאם
**רבי הערשעלע** איז געבוירן אין יאר ה'תר"ס (אומגעפער), צו זיין פאטער הרב **שמואל הורוויץ**, רב אין דעמביץ, א זון פון  הרב ראובן הורוויץ, רב אין דעמביץ, א זון פון אליעזר הורוויץ, רב אין דזשיקאוו, באקאנט אלס ''רבי אליעזר'ל דזשעקאווער*, א זון פון הרב נפתלי צבי הורוויץ, *דער ראפשיצער רב''. און צו זיין מוטער מרת **גיטלה** די טאכטער פון הרב **יחיאל וואגשאהל** פון פריסטיק. 

## רבנות
אין יאר ה'תרפ"ג ווען **רבי הערשעלעס** פאטער רבי שמואל איז נפטר געווארן, האט '''רבי הערש'עלע''' נאך נישט געהאט קיין היתר הוראה, דעראיבער האט זיך געשאפן א קריגעריי אין די שטאט, צו מ'זאל אים לאזען ווערן רב אויף דעם פאטער'ס ארט, אדער מ'זאל אויף נעמען הרב שלמה זלמן פרענקל רב אין יאדלאווא, צום ענדע איז '''רבי הערש'עלע** געווארן אויפגענימען אלס רב. 
 
## הסתלקות
**רבי הערשעלע** איז פארברענט געווארן אין מעליץ אויף קידוש השם, הי"ד.

## פאמיליע
**רבי הערשעלע** האט געהייראט מרת **הינדא** די טאכטער פון הרב **יהושע שפירא'* פון דינוב, נאך אכצן יאר איז אים געבוירן פיר טעכטער. זי איז אומגעקומען אויף קידוש השם מיט אירע פיר טעכטער, הי"ד.

## רעפערענצן
* *אנציקלופדיה לחכמי גליציה'', מאיר וונדר 

קאַטעגאָריע:דזשיקאוו
קאַטעגאָריע:דעמביץ
ישראל יוסף הורוויץ

**רבי ישראל יוסף הורוויץ זצ"ל** (ה'תר"ן - י"ז מנחם אב ה'תשכ"ח), ריגליצער רב.

## אפשטאם
'''רבי יוס'עלע''' איז געבוירן אין יאר ה'תר"ן (אומגעפער), צו זיין פאטער הרב **אלטער אליעזר הורוויץ**, רב אין ריגליץ, א זון פון הרב אברהם שמחה הורוויץ, רב אין בארניוו, א זון פון הרב ישראל הורוויץ, רב אין בארניוו, א זון פון הרב אליעזר הורוויץ, רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ, *דער ראפשיצער רב*. און צו זיין מוטער מרת **מרים** א טאכטער פון הרב **משה עפשטיין**, א זון פון הרב קלונימס קלמן עפשטיין, א זון פון *דער גוטער יוד'' פון ניישטאט.

## רבנות
אין יאר ה'תרצ"ב איז '''רבי יוס'עלע** געפארן וואוינען קיין אמעריקא, דארט איז ער געווען רב פון די קהלה בארניוו.

## הסתלקות
**רבי יוס'עלע''' איז נפטר געווארן י"ז מנחם אב ה'תשכ"ח.

## פאמיליע
'''רבי יוס'עלע** האט געהייראט מרת **רבקה** א טאכטער פון הרב **יצחק הורוויץ'*, *דער סטוטשינער רב''. זי איז נפטר געווארן חודש אדר ה'תשל"ח. זייערע קינדער:

* הרב **נפתלי הורוויץ**, ריגליצער רב אין בורו פארק.
* מרת **אסתר** די ווייב פון הרב **משה הורוויץ**, א זון פון הרב שמואל הורוויץ
* הרב **אברהם שמחה הורוויץ**

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דזשיקאוו
קאַטעגאָריע:בארניוו
אדל

**אָדל** (ה'ת"ף-ה'תקמ"ז) איז געווען די טאכטער פון בעש"ט.

אָדל האט חתונה געהאט מיט ר' יחיאל אשכנזי מען האט אים גערופן ביי חסידים 'דער דייטשל', וויבאלד ער איז געקומען פון דייטשלאנד. ער ווערט פאררעכנט ביי חסידים ווי א צדיק נסתר, ער האט געהאט דריי קינדער פון אדל, א טאכטער פייגא און צוויי זין ר' משה חיים אפרים פון סדילקאוו דער בעל דגל מחנה אפרים, און ר' ברוך פון מעזשביזש.

## דאס חשיבות פון אדל 
אדל די טאכטער פון בעל שם טוב איז געווען באקאנט ביי חסידים אלס א גרויסע צדיקת, דער בעל שם טוב האט אמאל געזאגט אויף איר אז איר נשמה קומט פון די ריינע אוצר נשמות, זי איז מרומז אין פסוק א'ש ד'ת ל'מו. (דברים  )

איר אייניקל ר' נחמן מברסלב האט אמאל געזאגט אז דעריבער האט זי דער בעל שם טוב געהאלטן חשוב ווייל זי האט שטענדיג געברענט צו טוהן גוטס, זי האט אייביג זיך געדרייט מיט מחשבות וואס נאך קען איך טוען א נחת רוח פאר השי"ת.

דער תלמיד פון בעל שם טוב, ר' נחמן האראדענקער, האט זיך משדך געווען די שוועסטער פון דעם צדיק ר' יצחק מדרוביטש, דער טאטע פון ר' מיכל מזלאטשוב. דער בעל שם טוב איז געווען דער שדכן, און האט אים געזאגט ווען דו וועסט האבן א קינד, און מיין טאכטער אדל וועט האבן א טאכטער וועלן מיר זיך משדך זיין, דאס וועט זיין שדכנות געלט. האט אים ר' נחמן האראדענקער געזאגט איך בין דאך א יחסן איך בין זיך מתיחס ביז דוד המלך, האט אים דער בעל שם טוב ארויסגענומען א כתב יחוס און געוויזן ער קומט אויך פון דוד המלך ע"ה.

קאַטעגאָריע:אייניקלעך פון בעש"ט
קאטעגאריע:רביצינס
לעמבערג

**לעמבערג** (אױך **לוואָוו**, אין אַלטן באַנוץ **לעמבעריק**,  , ,, , ) הײסט הײנט **לוויוו**.  זי איז די גרעסטע שטאט אין מזרח-גאליציע, הײנט מערב-אוקראינע, און די הויפטשטאט פון דער לעמבערגער גובערניע.

היינט ווערט עס גערעכנט איינער פון די הויפט קולטורעלע צענטערן אין אוקראינע. די אַלטשטאָט פֿון לעמבערג יז א אונעסקא װעלטגעשיכטע פּלאַטץ.

## געשיכטע 
די שטאָט האט געגרינדעט דער מלך דניאל פון גאליציע אינעם 13טער יארהונדערט און הייסט זיך אויפן נאמען פון זיין זון ״לעוו״, פרינץ פון וואהלין. דער נאמען "לעוו" הייסט אױף אוקרייניש "לייב". צוליב דעם באנענט מען אין אוקראינע לעמבערג אויך "די שטאט פונעם לייב".  

## יידן און יידישע קולטור אין לעמבערג 
פֿאַר דער ערשטער װעלט־מלחמה איז דא געווען די ליטעראַרישע גרופּע „יונג גאַליציע“. איר אנפירער איז געווען דער פּאָעט שמואל יעקבֿ אימבער.

בשעת דער חורבן האט שעפּטיצקי געראַטעװעט מער װי 150 ייִדישע קינדער אין קלױסטערס אַרום לעמבערג.

## וועבלינקען 
*  ווידעא קליפ פון אמאליגן אידישן לעבן אין לעמבערג

קאַטעגאָריע:אידישע יישובים אין אייראפע
קאַטעגאָריע:שטעט אין אוקראינע
קאַטעגאָריע:גאליציע
נפתלי הורוויץ (ריגליץ)

**רבי נפתלי הורוויץ זצ"ל** (ה'תר"ע - כ"א תמוז ה'תשכ"ה), ריגליצער רב.

## אפשטאם
**רבי נפתלי** איז געבוירן אין יאר ה'תר"ע, צו זיין פאטער הרב **ישראל יוסף הורוויץ**, דער ריגליצער רב, א זון פון הרב אלטער אליעזר הורוויץ, רב אין ריגליץ און סטאשאוו, א זון פון הרב אברהם שמחה הורוויץ, רב אין בארניוו, א זון פון הרב ישראל הורוויץ, רב אין בארניוו, א זון פון הרב אליעזר הורוויץ, רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ, *דער ראפשיצער רב*. און צו זיין מוטער מרת **רבקה** א טאכטער פון הרב **יצחק הורוויץ**, *דער סטוטשינער רב''.

## רבנות
פון זיין יוגנט נאך אין גאליציע האט **רבי נפתלי** זיך ארויסגעוויזן מיט זיינע שטארקע טאלענטן אלס אן אנפירער פון דער ארגאניזאציע צעירי אגודת ישראל. ער איז געווען א קונסטליכער רעדנער און א שרייבער אין פארשידענע צייטשריפטן.

ביי דעם צווייטן וועלט קריג איז **רבי נפתלי** אנגעקומען קיין שאנכיי, און פון דארט אין יאר ה'תש"ו איז ער געפארן קיין אמעריקא. **רבי נפתלי** איז געווען רב פון דער שול *אוהל אברהם משכן יוסף* אין בארא פארק, ער איז געווען באוואוסט אלס תלמיד חכם אין רירנדיגער בעל דרשן.
 
## הסתלקות
**רבי נפתלי** איז נפטר געווארן כ"א תמוז ה'תשכ"ה, נאך א קורצער קרענק. ביי זיין לויה האבען אנטייל גענימען אן אויסגעריפענער צאל רבי'ס און רבנים. ס'האט אים מספיד געווען דער נאראלער רב הרב חיים מאיר שפירא, זיין מחותן הרב אלחנן זאב טייץ, אין נאמען פון אגודת הרבנים הרב פנחס טייץ רב פון עליזאבעט, ניו דזשערסי, הרב אליעזר קירשנער רב פון דער שול בני יהודה אין בארא פארק, און דער ציעשינאווער רבי.

## פאמיליע
**רבי נפתלי** האט געהייראט מרת **ריקל רייזל** א טאכטער פון הרב **דוב בעריש ריינמאן**, פון נאראל. זייערע קינדער:

* הרב **יצחק דוב הורוויץ**.
* הרב **אלטער אליעזר הורוויץ**, רב דקהל **אגודת ישראל זכרון משה **ד'בארא פארק.** **
* מרת **רייצא**, פארהייראט צו ר' **מענדל סקאווראנסקי.**

## זיינע פארפאסונגען
* פון ארץ ישראל אוצר
* עטיק און חסידות

אויך איז צו געפינען זיינע ארטיקלען אין פארשידענע אויסגעבעס צ.ב.ש. אידישער אלמאנאך, ארטאדאקסישע טריבונע, א.ז.וו., ער האט זיך אונטערגעשריבן נפתלי ראפשיצער, א בנן של קדושים, הרב בן הרב.

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דזשיקאוו
קאַטעגאָריע:בארניוו
קאַטעגאָריע:צעירי אגודת ישראל
קאַטעגאָריע:יידישע שרייבער
קאַטעגאָריע:אגודת הרבנים
אלעזר הורוויץ (גראדזיסק)

**רבי אלעזר הורוויץ זצ"ל** (ה'תרמ"א - ו' כסלו ה'תש"ג), *דער גראדזיסקער רב*.

## אפשטאם
**רבי אלעזר** איז געבוירן אין יאר ה'תרמ"א, צו זיין פאטער הרב **אברהם חיים הורוויץ**, *דער פלאנטשער רב*, א זון פון הרב משה הורוויץ, *דער ראזוואדאווער רב*, א זון פון הרב אליעזר הורוויץ רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ, *דער ראפשיצער רב''. און צו זיין מוטער א טאכטער פון הרב **בצלאל פילזנער** אדער וויינבערגער.

## רבנות
אין יאר ה'תרנ"ז (אומגעפער), נאך וואס **רבי אלעזר** האט געהייראט, איז ער געפארן קיין בוקאווסק נעמען ביי זיין שווער שימוש (פראקציע) אין הוראה און קבלה, אין יאר ה'תרס"ט איז ער געווארן רב אין גראדזיסק. ביים ערשטן וועלט קריג איז ער אוועק קיין טארנא, דארט האט מען אים אויפגענומען אלס דיין, און ער האט זיך געעפענט דארט א בית המדרש. אין יאר ה'תרע"ט נאך זיין פאטערס פטירה, האט ער איבערגענומען דאס פירן רביסטעווע. ער איז געווען שטארק אנגענומען, אויך פון קאנגרעס פוילן איז מען געקומען זעהן זיין וואונדערליכע עבודה. ער האט אנגעפירט מיט א ישיבה, ווי ער האט געזאגט אליין שיעורים.

## הסתלקות
ביים צווייטן וועלט קריג האט **רבי אלעזר** זיך אויסבאהאלטן אין א בונקער ווען די נאציס ימ"ש האבן אים געטראפן, איז געווען זיין לעצטער וואונטש, מ'זאל אים ברענגען זיין פאטערס טלית און העמדל, מיט א שרעקליכען אויסשריי **"שמע ישראל"** איז **רבי אלעזר** דערשאסן געווארן ו' כסלו ה'תש"ג, הי"ד.

## פאמיליע
אין עלטער פון זעכצן יאר האט **רבי אלעזר** געהייראט מרת **הינדא מלכה** א טאכטער פון הרב **מאיר יהודה שפירא** רב אין בוקאווסק. זייערע קינדער:

* הרב **משה הורוויץ**, רב אין פלאנטש. ער האט געהייראט מרת **חיה** א טאכטער פון הרב **יוסף הורוויץ** פון קראס.

* הרב **דוד הורוויץ** הי"ד, רב אין גראדזיסק. ער האט געהייראט א טאכטער פון הרב **מרדכי זאב האלבערשטאם**, רב אין גריבאוו.

* מרת **הענא** די ווייב פון הרב **משה טייטלבוים** רב אין לימאנאוו - קראקא.

* מרת **אלטע חיה** הי"ד, די ווייב פון הרב **משה הורוויץ** (דער צווייטער), רב אין ראזוואדאוו.

* מרת **רבקה**, די ווייב פון הרב **דוב בער פירשטמאן**, רעדאקטער פון *דאס אידישע ווארט* אין ווארשא.

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דזשיקאוו
קאַטעגאָריע:ראזוואדאוו
בערנארד מעדאף

**בערנארד מעדאף** (; 29סטן אפריל 1938 - 14טן אפריל 2021) איז געווען אן אמעריקאנער וואס מ'האט אים באשולדיגט מיט שווינדלען אין די סארט פאנזי סקיעם שווינדל.

ער איז געווען א באקאנטער גרויסער אידישער פילאנטראפ וואס וואוינט אין ניו יארק סיטי.

ער איז געווען דער פארזיצער פון דער נאזדאק בערזע.

זיין שווינדל האט באטראפן איבער פופציג ביליאן דאלער.

אום 29סטן יוני 2009, איז מעדאף פאראורטיילט געווארן צו 150 יאר טורמע.  

מעדאף איז געזעסן אין דער בוטנער פעדעראלע קארעקשן קאמפלעקס אין נארט קאראליינע. וואו ער איז נפטר געווארן דעם 14טן אפריל  2021, אין עלטער פון 82 יאר. 

## וועבלינקען 
* אידישע צדקות געליטן פון מעדאף סקאנדאל (פון בי.בי.סי.)
* מעדאף סקאנדאל (אנגייענדע דעקונג פון פיינענשל טיימס)

מעדאף, בערנארד
קאַטעגאָריע:מענטשן פון ניו יארק
משה הורוויץ (ראזוואדאוו) (ב)

**רבי משה הורוויץ זצ"ל** (דער צווייטער) (ה'תר"ס - ה'תש"ב), *דער ראזוואדאווער רב*.

## אפשטאם
'''רבי משה'לע''' איז געבוירן אין יאר ה'תר"ס (אומגעפער), צו זיין פאטער הרב **אפרים הורוויץ**, א זון פון הרב צבי הירש  הורוויץ, רב אין ראזוואדאוו, א זון פון  הרב משה הורוויץ רב אין ראזוואדאוו, א זון פון הרב אליעזר הורוויץ רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ, *דער ראפשיצער רב*. און צו זיין מוטער א טאכטער פון הרב **אברהם חיים הורוויץ** דער פלאנטשער רב.

## רבנות
*'רבי משה'לע** האט געפירט א ביטערן קאמפף מיט זיין עלטערן ברודער רבי נפתלי איבער דעם רבנות פון ראזוואדאוו, זיי האבן זיך אויסגעמיטן פון צו טרעפן אפילו אויף שמחות, נאר פורים האבן זיי זיך געשיקט משלוח מנות אנאנד. דער גרעסער טייל פון שטאט האט אים געשטיצט וועגן זיין קלוגשאפט און זיין יראת שמים און האלטנדיג אים פאר מער למדן. נאך א דין תורה זענען ביידע געבליבן רבנים רבי נפתלי אויף א דריטל פון געהאלט, און **רבי משה'לע** אויף צוויי דריטל. 

## הסתלקות
**רבי משה'לע** איז אנטלאפן פון די נאציס ימ"ש ביז קיין לודמיר, דארט האבן זיי אים געכאפט און ווילינדיג אים פארברענען איז ער אליין אריין געשפרינגען אין פייער אנגעהילט אין טלית און תפילין, הי"ד.

## פאמיליע
**רבי משה'לע** האט געהייראט מרת **אלטע חיה** א טאכטער פון הרב **אלעזר הורוויץ'* רב אין גראדזיסק. זיי זענען אומגעקומען אויף קידוש השם צוזאמען מיט זייערע קינדער:
* רבקה, צבי הירש, הי"ד.

## רעפערענצן
* *אנציקלופדיה לחכמי גליציה'', מאיר וונדר 

קאַטעגאָריע:דזשיקאוו
קאַטעגאָריע:ראזוואדאוו
חנינא הורוויץ

**רבי חנינא הורוויץ זצ"ל** (ה'תקפ"ב - ב' חשוון ה'תרמ"ב), רב אין אולינוב.

## אפשטאם
**רבי חנינא** איז געבוירן אין יאר ה'תקפ"ב (אומגעפער), צו זיין פאטער הרב **יעקב הורוויץ**, רב אין מעליץ, א זון פון הרב נפתלי צבי הורוויץ, דער ראפשיצער רב, א זון פון מנחם מענדל רובין, רב אין לינסק באקאנט אלס רבי מענדעלע לינסקער. און צו זיין מוטער א טאכטער פון הרב **אברהם מרדכי** פון פינטשוב.

## רבנות
פון יאר ה'תרל"ב איז **רבי חנינא** געווען רב אין אולינוב.

## הסתלקות
**רבי חנינא** איז נפטר ב' חשוון ה'תרמ"ב. 

## פאמיליע
**רבי חנינא** האט געהייראט א טאכטער פון זיין פעטער הרב **אליעזר הורוויץ**, רב אין דזשיקאוו, באקאנט אלס רבי אליעזר'ל דזשיקאווער, א זון פון הרב נפתלי צבי הורוויץ, דער ראפשיצער רב. זייערע קינדער:
 
* הרב **חיים יעקב הורוויץ** (ה'תרי"א - ה'תרע"ה (אומגעפער) ), ממלא מקום פון פאטער, רב אין אולינוב. 
* די ווייב פון הרב **יהושע פרענקל**. 
* די ווייב פון הרב **יחיאל וואגשאל** (ה'תקפ"א - כ"ז מנחם אב ה'תרמ"ג), רב אין פריסטיק. 
* מרת **טויבא** די ווייב פון הרב **מרדכי דוד טייטלבוים**. 
* מרת **אסתר**, די ווייב פון הרב צבי הירש שפירא, דער דרכי תשובה. 
* מרת **פרידא**, די ווייב פון הרב **אפרים זלמן רוקח**.

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:מעליץ
חיים יעקב הורוויץ

**רבי חיים יעקב הורוויץ זצ"ל** (ה'תרי"א - ה'תרע"ה), פון אולינוב.

## אפשטאם
**רבי חיים יעקב** איז געבוירן אין יאר ה'תרי"א, צו זיין פאטער הרב **חנינא הורוויץ**, רב אין אולינוב, א זון פון הרב יעקב הורוויץ, רב אין מעליץ, א זון פון הרב נפתלי צבי הורוויץ, דער ראפשיצער רב. און צו זיין מוטער א טאכטער פון הרב **אליעזר הורוויץ**, רב אין דזשיקאוו, באקאנט אלס רבי אליעזר'ל דזשיקאווער, א זון פון הרב נפתלי צבי הורוויץ, דער ראפשיצער רב. 

## הסתלקות
**רבי חיים יעקב** איז נפטר געווארן אין יאר ה'תרע"ה (אומגעפער).

## פאמיליע
**רבי חיים יעקב** האט געהייראט מרת **רחמה** א טאכטער פון הרב **משה אונגאר**, אן איידעם פון הרב חיים האלבערשטאם *דער צאנזער רב*. זייערע קינדער:
 
* הרב **מרדכי דוד הורוויץ** (ה'תרכ"ו - ה'תש"ב), רב אין אלפין, און נאכעהר ממלא מקום פון פאטער, רב אין אולינוב.

* מרת **חיה בינה**, די ווייב פון הרב **יצחק ראזענפעלד**, רבי אין ריישא, א זון פון הרב שלום ראזענפעלד (דער צווייטער) , רב אין קאמינקא.

* מרת **שפרה** די ווייב פון הרב **אברהם רוקח**, א זון פון הרב פנחס רוקח פון דאלינא.
 
## רעפערענצן
* *אנציקלופדיה לחכמי גליציה*, מאיר וונדר 
* *מדרכ"י דוד*, נחום מאיר גערמאן

קאַטעגאָריע:מעליץ
מרדכי דוד הורוויץ

**רבי מרדכי דוד הורוויץ זצ"ל** (ה'תרכ"ו - ה'תש"ב), רב אין אלפין און אולינוב.

## אפשטאם
**רבי מרדכי דוד** איז געבוירן אין יאר ה'תרכ"ו, צו זיין פאטער הרב **חיים יעקב הורוויץ**, א זון פון הרב חנינא הורוויץ, רב אין אולינוב, א זון פון הרב יעקב הורוויץ, רב אין מעליץ, א זון פון הרב נפתלי צבי הורוויץ, *דער ראפשיצער רב*, א זון פון מנחם מענדל רובין, רב אין לינסק באקאנט אלס *רבי מענדעלע לינסקער*. און צו זיין מוטער מרת **רחמה** א טאכטער פון הרב **משה אונגאר**, אן איידעם פון הרב חיים האלבערשטאם *דער צאנזער רב*. 

## רבנות
פון יאר ה'תרמ"ו איז **רבי מרדכי דוד** געווען רב אין אלפין, נאך די ערשטע וועלט קריג איז ער געווארן רב אין אולינוב. ער איז געווען א אויסנאם פלאסיגער מענטש, ער איז אויפגעשטאנען אין מיטען נאכט און געלערנט עטליכע שטונדען נאכאנאנד.

## הסתלקות
**רבי מרדכי דוד** איז אומגעקומן אויף קידוש השם, הי"ד. 

## פאמיליע
**רבי מרדכי דוד** האט געהייראט מרת **שרה** א טאכטער פון הרב **אליעזר ירוחם באראן**, אן איידעם פון הרב חיים האלבערשטאם *דער צאנזער רב*. מען דערציילט אויף איר, אז זי האט איינמאל געפרעגט איר זיידען דעם דברי חיים פסח ביים סדר ווער איז דאס איצטער אריין געקומען!! זייערע קינדער:

* הרב **אשר הורוויץ**, ער האט געהייראט מרת **חנה גאלדא** א טאכטער פון הרב **אלעזר ראזענפעלד** פון אושפצין, אן איידעם פון הרב חיים האלבערשטאם *דער צאנזער רב*. זייער טאכטער:
:* מרת **שיינדל מרים** די ווייב פון הרב **לייביש האלבערשטאם**. 

* הרב **ראובן הורוויץ**, יונגער רב אין אולינוב, ער האט געהייראט מרת **יוכבד** א טאכטער פון הרב **יעקב יצחק הורוויץ** פון בארניוו. זיי זענען אומגעקומען אויף קידוש השם, הי"ד.

* מרת **ייטלא** די ווייב פון הרב **מאיר אונגאר**, רב אין ראדלאוו. 
 
## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:מעליץ
אפרים הורוויץ (ראזוואדאוו)

**רבי אפרים הורוויץ זצ"ל** (ה'תר"ל - ה'תרצ"ב), *דער ראזוואדאווער רב*.

## אפשטאם
'''רבי אפרים'ל''' איז געבוירן אין יאר ה'תר"ל (אומגעפער), צו זיין פאטער הרב **צבי הירש  הורוויץ**, רב אין ראזוואדאוו, א זון פון  הרב משה הורוויץ רב אין ראזוואדאוו, א זון פון הרב אליעזר הורוויץ רב אין דזשיקאוו, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ, *דער ראפשיצער רב*. און צו זיין מוטער א טאכטער פון הרב **יחיאל וויגשאהל** רב אין פריסטיק.

## רבנות
*'רבי אפרים'ל''' איז געווען אלס ממלא מקום פון פאטער, רב אין ראזוואדאוו, אבער זיין פעטער רבי מנשה'לע האט געפירט מיט אים א שווערע קריג איבער דאס רבנות.  '''רבי אפרים'ל''' האט עס געהאט זייער שווער פינאנציעל ער איז דערפאר ארום געפארן זיך צוזאמען שטלען געלט אין וועסט אירופא. אין יאר ה'תר"ץ איז ער צוריק געקומען קיין ראזוואדאוו. 

## הסתלקות
'''רבי אפרים'ל''' איז פלוצלינג נפטר געווארן אין יאר ה'תרצ"ב, אין ראזוואדאוו. 

## פאמיליע
'''רבי אפרים'ל** האט געהייראט א טאכטער פון זיין פעטער הרב **אברהם חיים הורוויץ** דער פלאנטשער רב. זיינע קינדער:

* הרב **נפתלי  הורוויץ''' (ה'תר"ן (אומגעפער) - ה'תש"ב) הי"ד, ממלא מקום פון פאטער, רב אין ראזוואדאוו.
 
* הרב **משה הורוויץ** (ה'תר"ס (אומגעפער) - ה'תש"ב (אומגעפער) ), ראזוואדאווער רבי אין ריישא, הי"ד. 
 
* די ווייב פון הרב **אליעזר שפירא** א זון פון הרב יהושע שפירא דער ריבוטיטשער רב, הי"ד.

* די ווייב פון הרב **מנחם מענדל אייכנשטיין** א זון פון הרב אברהם חיים אייכנשטיין, הי"ד.

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:דזשיקאוו
קאַטעגאָריע:ראזוואדאוו
מנחם מענדל הורוויץ (לינסק) (א)

**רבי מנחם מענדל הורוויץ זצ"ל** (ה'תקס"ה - כ"ח טבת ה'תרכ"ב), רב אין לינסק.

## אפשטאם
**רבי מענדל** איז געבוירן אין יאר ה'תקס"ה (אומגעפער), צו זיין פאטער הרב **אברהם חיים הורוויץ** (דער ערשטער), רב אין לינסק, א זון פון הרב נפתלי צבי הורוויץ, דער ראפשיצער רב, א זון פון הרב מנחם מענדל ראַבין, רב אין לינסק, באקאנט אלס רבי מענדעלע לינסקער. און צו זיין מוטער א טאכטער פון הרב **שמואל שמעלקא הורוויץ**, רב אין ראמאן און באר אין בוקאווינע, באקאנט אלס רבי שמעלקא בארער, (אן איידעם פון הרב חיים, רב אין טשערנאוויץ דער באר מים חיים), א זון פון הרב מנחם מענדל ראַבין, רב אין לינסק.
 
## רבנות
**רבי מענדל** האט נאך אריינגעכאפט צופארן מיט זיין פאטער צום חוזה פון לובלין. 

נאך דער פטירה פון זיין פאטער אין יאר ה'תקצ"א איז געווען פון די שטאט'ס לייט אין לינסק אזעלכע וואס האבן נישט געוואלט אויפנעמען **רבי מענדל** אלס רב אויף זיין פאטער'ס ארט, ביז דער רבי ר' הערש פון רימאנאוו איז געקומען קיין לינסק און האט באפוילן זיין משמש זאל אויסרופן אז אלע שטאט'ס לייט זאלן קומען צו אים אונטערשרייבן דעם קאנסוס אויף צונעמען **רבי מענדל** אלס רב. די שטאט'ס לייט זענען זאפארט געקומען, אויסער איין גביר וואס האט זיך געוואגט צו ווידערשפעניגן דעם רבי ר' הערש און געזאגט פאר דעם משמש אז פאר קיין פרייז וועט ער נישט אונטערשרייבן. נאך דעם וואס ער האט צוויי מאהל אנטזאגט דעם משמש, האט דער רבי ר' הערש אים געשיקט זאגן ***אויב ער וועט נישט אונטערשרייבן, וועט מען נישט דארפן זיין אונטערשריפט***, דער פארשוין האט זיך פארט נישט גערירט.

דער רבי ר' הערש האט געזאגט פאר **רבי מענדל** ער וויל גיין זיך איינטינקען אין מקוה, זיי זענען געגאנגען צום טייך, נאך וואס זיי האבן זיך איינגעטינקען אויף דעם וועג צוריק אין שטאט האט מען זיי שוין געלאזט וויסן אז דער פארשוין האט זיך איבערגעבויגן צו שעפן וואסער פון ברונעם און איז אריינגעפאלן, און דארט אומגעקומען. צומארגנ'ס האט מען אויפגענומען **רבי מענדל** רבי אין לינסק, אָן קיין שטערונגען.
 
## הסתלקות
**רבי מנחם מענדל** איז נפטר געווארן כ"ח טבת ה'תרכ"ב , און ליגט אין לינסק.

## פאמיליע
**רבי מנחם מענדל** ער האט געהייראט מרת פריידא א טאכטער פון הרב **מנחם נחום ענגלארד** פון פאשאוו. זייערע קינדער:

* הרב **נפתלי צבי הורוויץ**, פון לינסק, ער איז נפטר געווארן נאך ביים פאטער'ס לעבן.

* הרב **אברהם חיים הורוויץ**, (דער צווייטער) ממלא מקום פון פאטער, רב אין לינסק.

* הרב **ישראל הורוויץ**, רב אין ווייסליץ.

* מרת **בריינדיל** די ווייב פון הרב **אברהם ישכר בער אביגדור**, (ה'תקצ"ב - י"ב אלול ה'תרפ"א), רב אין טערוויע וואלאסק.

* מרת **טויבא** די ווייב פון הרב **אהרן זעליג הורוויץ - ליבערמאן** רב אין זאלקאווע

* הרב **יעקב הורוויץ** ער האט געהייראט **בזיווג ראשון** מרת **גיטל** א טאכטער פון זיין פעטער הרב **מאיר ענגלארד** פון שידלאווצא. **בזיווג שני** האט ער געהייראט מרת **שיינדיל** א טאכטער פון זיין עלטערן ברודער הרב **נפתלי צבי הורוויץ** פון קראס. ער האט נישט איבערגעלאזט קיין קינדער.

## רעפערענצן
* *זרעא קדישא*
* *אנציקלופדיה לחכמי גליציה*, מאיר וונדר

 
הורוויץ, מנחם מענדל
קאַטעגאָריע:לינסק
מנחם מענדל הורוויץ (מעליץ)

**רבי מנחם מענדל הורוויץ זצ"ל** (ה'תרמ"ג – ה'תש"ג). רב אין מעליץ.

## אפשטאם
**רבי מענדל** איז געבוירן ה'תרמ"ג (אומגעפער), צו זיין פאטער הרב **נפתלי הורוויץ**, רב אין מעליץ, א זון פון  הרב יהודה הורוויץ, א זון פון הרב יעקב הורוויץ רב אין מעליץ, א זון פון הרב נפתלי צבי הורוויץ, *דער ראפשיצער רב*. און צו זיין מוטער מרת **רעכיל** א טאכטער פון הרב **אביש קאנער** פון סאניק.

## רבנות
**רבי מענדל** האט געוואונט נאך זיין חתונה אין וויעליטשקא און געגעסן קעסט ביי זיין שווער, וויבאלד ער איז געווען א געוואלדיגער מתמיד און ירא שמים האט אים זיין פאטער **רבי נפתלי** געברענגט קיין מעליץ, ער זאל אים ארויסהעלפן מיט דעם רבנות און דער רעביסטעווע. ביים ערשטן וועלט קריג איז **רבי מענדל** אנטלאפען מיט זיין פאטער קיין וויען, זיין פאטער איז דארט נפטר
געווארן י"ח תשרי ה'תרע"ו. ווען **רבי מענדל** איז צוריק געקומען פון וויען, האט ער איבערגענומען דאס רבנות.

## הסתלקות
ביי דעם צווייטן וועלט קריג איז **רבי מענדל** אנטלאפן קיין ראדימישלא אין געטא דארט האט ער ארגאניזערט א מנין שבת צום דאווענען, ווען די נאציס האבן זיי געכאפט, האט מען זיי אוועק געפירט אויסער דער שטאט, אין זיי דערשאסן, הי"ד.  

## פאמיליע
**רבי מענדל** האט געהייראט מרת **פרומעט** א טאכטער פון הרב **שמואל שמעלקא עזריאל תאומים-פרענקל** רב אין קלאסנא-וויעליטשקא. זייערע קינדער:

* הרב **חיים פנחס הורוויץ** ער האט געוואוינט אין רומעניע, הי"ד.

## רעפערענצן
* *אנציקלופדיה לחכמי גליציה*, מאיר וונדר

הורוויץ, מנחם מענדל

קאַטעגאָריע:מעליץ
Wi-Fi

left|thumb|250px|Wi-Fiס לאָגאָ
Wi-Fi איז אַ האַנדל־מאַרקע (געגרינדעט 1999) פֿאַר פֿאַרשײדענע סטאַנדאַרטן פֿאַר פּראָדוקטן פֿון אָנשנוריק נעצװערקן (Wireless Networks) אין אַ לאָקאַלער תּחום, Wi-Fi איז באַזירט אױף דער 802.11 IEEE סטאַנדאַרט.

די Wi-Fi סטאַנדאַרטן דערלױבן פֿאַרשפּרײטן אַן אָנשנוריקע קאָמוניקאַציע נעצװערק וועלכע אין איר איז טראַנסמיטירט IP דאַטן פעק צװישן די פֿאַרשײדענע קאָנסומענטן אין אַ װײַטקײַט פֿון צענדליקער אָדער טױזנטער מעטערס. דער נאָמען Wi-Fi איז די קירצונג פֿון Wireless Fidelity װאָס באַדײַט *אָנשנוריק טרײַהײַט*.

די Wi-Fi נעצװערק אַרבעט אין אײנע פֿון צװײ פֿאַלן: אד האק אדער אינפֿראַסטרוקטור (WAP). די ערשטע פֿאַל איז א ניט אַדמיניסטראַטיװע נעצװערק װעלכע אַלע קאָנסומענטן פֿאַרבינדן זיך צוזאַמען אָן קײַן באַזונדערע אינפֿראַסטרוקטור. אין דער צװײטער פֿאַל איז די נעצװערק אָרגאַניזירט דורך א צוטריט פּונקט (WAP) אין אַלגעמײן קאָמבינירט מיט אַ רוטירער.

דער עיקר מעלה פון א Wi-Fi נעצװערק איז די פּשוטקײַט פֿון צונױפֿשטעלן די נעצװערק אױסשטאַטונגען און
איר ביליקײַט. אַ סך שויס קאמפיוטערס װערן פֿאַרקױפֿט מיט אַן אײַנגעבױטע Wi-Fi קאַרטע.

## װעבלינקען 
* פסק פֿון אַ רב צי מען מעג זיך ניצן מיט אַ צװײטנס Wi-Fi פֿאַרבינדונג (העברעיש)

קאַטעגאָריע:טעלעקאמוניקאציע
סאציאל וויסנשאפט

**סאציאַל־וויסנשאַפֿט** נעמט אַרײַן אקאדעמישע דיסציפלינען וואס באהאנדלען די שטודיע פון דעם געזעלשאפטלעכע לעבן פון גרופעס פון מענטשן און איינציגע מענטשן כולל אנטראפאלאגיע, קאמוניקאציע שטודיעס, קרימינאלאגיע, עקאנאמיק, געאגראפיע, היסטאריע, פאליטישע וויסנשאפט, פסיכאלאגיע, און סאציאלאגיע.

*
מנחם מענדל הורוויץ (לינסק) (ב)

**רבי מנחם מענדל הורוויץ זצ"ל** (דער צווייטער) (ה'תרמ"ד - ה'תש"ג), רב אין לינסק.

## אפשטאם
'''רבי מענדל'י''' איז געבוירן אין יאר ה'תרמ"ד  (אומגעפער) , צו זיין פאטער הרב **מאיר הורוויץ** רב אין לינסק, א זון פון הרב **אברהם חיים הורוויץ** (דער צווייטער) , רב אין לינסק, א זון פון הרב מנחם מענדל הורוויץ, רב אין לינסק, א זון פון הרב אברהם חיים הורוויץ, רב אין לינסק, א זון פון הרב נפתלי צבי הורוויץ, דער ראפשיצער רב. און צו זיין מוטער מרת **הינדא רחמה** א טאכטער פון הרב **נפתלי צבי פרנס**, פון צאנז, אן אייניקל פון מגלה עמוקות.

## רבנות
נאך זיין חתונה האט '''רבי מענדל'י''' געוואוינט אין סטראפקאוו אין געגעסען קעסט ביי זיין שווער, נאכהער האט ער זיך געצויגן מיט זיין שווער קיין קאשוי. אין יאר ה'תרפ"ג ווען זיין פאטער איז נפטר געווארן איז '''רבי מענדל'י** אויפגענומען געווארן אלס ממלא מקום פון פאטער, רב אין לינסק, מיט אים האט זיך געשלאסן דאס לינסקער רבנות וואס האט זיך געצויגן איבער צוויי הונדערט יאר.

## הסתלקות
**רבי מענדל'י''' איז דערשאסן געווארן אין זעסלאוו ה'תש"ג, הי"ד. 

## פאמיליע
ד' תמוז ה'תרס"ו האט '''רבי מענדל'י** געהייראט אין סטראפקאוו מרת **חיה** א טאכטער פון הרב **אברהם שלום האלבערשטאם**, דער סטראפקאווער רב, (פון זיין צווייטע זיווג, בזיווג ראשון איז ער געווען א פעטער פון **רבי מענדל'י**) ווען **רבי מענדל'י'* איז געווארן פארלויבט האט דער סטראפקאווער רב זיך געמאכט א ווערטעל *כ'האט געמיינט אז איך בין שוין פטור געווארן פון די ראפשיצער אייניקלעך*. זייערע קינדער:

* החתן **יחזקאל שרגא הורוויץ** הי"ד.
* הבחור **מאיר יעקב הורוויץ** הי"ד.
* הבחור **נפתלי צבי הורוויץ** הי"ד.
* החתן **שמואל אריה הורוויץ** הי"ד.
* מרת **פייגא ביילא** הי"ד, די ווייב פון הרב **בן-ציון האלבערשטאם**, א זון פון הרב אביגדור צבי האלבערשטאם פון בארדיוב, הי"ד.
* מרת **חנה רחל** הי"ד, די ווייב פון הרב **חיים אליעזר היילפערין**, הי"ד.
* הבתולה **רבקה** הי"ד.
* הבתולה **מרים יוכבד** הי"ד.

## רעפערענצן
* *זרעא קדישא*
* *אנציקלופדיה לחכמי גליציה'', מאיר וונדר

קאַטעגאָריע:לינסק
טוביה הורוויץ (שענדישוב)

**רבי טוביה הורוויץ זצ"ל** (ה'תרכ"ה - י"ב ניסן ה'תש"א), רב אין שענדישאוו.

## אפשטאם
**רבי טוביה** איז געבוירן אין יאר ה'תרכ"ה, צו זיין פאטער הרב **אברהם הורוויץ** רב אין שענדישאוו, א זון פון הרב יעקב הורוויץ, רב אין מעליץ, א זון פון הרב נפתלי צבי הורוויץ *דער ראפשיצער רב*. און צו זיין מוטער מרת **רייזא** א טאכטער פון הרב **מנחם מענדל וויינבערגער** פון דוקלא.

## רבנות
אין יאר ה'תרס"ה נאך דער פטירה פון זיין פאטער, איז **רבי טוביה** געווארן רב אין שענדישאוו. נאך דעם ערשטן וועלט קריג האט **רבי טוביה** זיך באזעצט אין קראקע. צווישן די יארן תרפ"ב און תרפ"ז האט ער באזוכט אין ניו יארק, וואו ער האט געגרינדעט די "עזרת אלמנות ויתומים".

## הסתלקות
**רבי טוביה** איז אומגעקומען דורך די נאציס י"ב ניסן ה'תש"א נישט ווייט פון לובלין, וואו מען האט אים קובר געווען.

## פאמיליע
**רבי טוביה** האט געהייראט מרת **טשארנע** א טאכטער פון הרב **אשר משה לעמל דים**. זייערע קינדער:
 
* הרב **אשר לעמל הורוויץ** (ה'תרמ"ו - י' סיון ה'תרצ"ג (אומגעפער) ), ממלא מקום פון פאטער, רב אין שענדישאוו. ער האט געהייראט מרת **פריידא**, א טאכטער פון הרב **נפתלי הורוויץ** רב אין מעליץ.  זיינע ספרים: ספר שערי חיים, שו"ת מהרא"ל

* הרב **אברהם הורוויץ** (אומגעקומען אין חורבן), ער האט געהייראט מרת **יוכבד** א טאכטער פון הרב **אלימלך תאומים-פרענקל**, אב"ד יאוואראוו.

* הרב **ישראל דוד הורוויץ** (ה'תרנ"ט - ה'תשכ"ז), שענדישאוו־שאצער רבי פון ניו יארק.

* הרב **נפתלי צבי הורוויץ** (אומגעקומען אין חורבן), אן איידעם פון הרב **יצחק הורוויץ**, רב אין סטוטשין.

* הרב **מנחם דוב בן-ציון הורוויץ** (אומגעקומען ה'ת"ש), אב"ד פראשעוויץ; ער האט געהייראט מרת **רויזא**, א טאכטער פון הרב **אלעזר רובין**  (ה'תרכ"ג - ט"ז טבת ה'תרצ"ג), פון סאסוב.
 
* הרב **חיים יעקב הורוויץ** (אומגעקומען אין חורבן), אן איידעם פון הרב **חיים פינטער** אב"ד בוקאווסק.

* מרת **חנה**, די ווייב פון הרב **שלמה יעקב זיידא אייכנשטיין**.

* מרת **צפורה**, די ווייב **בזיווג ראשון** פון הרב **אלימלך ריינמאן**.
 
* מרת **ביילא** 

* הבתולה **רחל**, הי"ד.

## רעפערענצן
* *אנציקלופדיה לחכמי גליציה*, מאיר וונדר 
* יצחק אלפסי, *החסידות מדור לדור*, עמ' 270

קאַטעגאָריע: מעליץ
ישראל דוד הורוויץ

**רבי ישראל דוד הורוויץ זצ"ל** (כ"ג תשרי ה'תרנ"ט - י"ז טבת ה'תשכ"ז), *דער שענדישאוו-שאצער רבי* פון ניו יארק.

## אפשטאם
**רבי ישראל דוד** איז געבוירן אין שענדישאוו אין שמחת תורה ה'תרנ"ט, צו זיין פאטער הרב **טוביה הורוויץ**, רב אין שענדישאוו, א זון פון הרב אברהם הורוויץ, רב אין שענדישאוו, א זון פון הרב יעקב הורוויץ, רב אין מעליץ, א זון פון הרב נפתלי צבי הורוויץ *דער ראפשיצער רב*. און צו זיין מוטער מרת **טשארנע** א טאכטער פון הרב **אשר משה לעמל דים**.

## רבנות
אין יאר ה'תרפ"ח איז **רבי ישראל דוד** געפארן וואוינען אין אמעריקא, ער האט דארט געעפענט דעם שאצער בית המדרש אין ניו יארק. ער האט געפירט אן אפענע שטוב, ווי אלע געסט האבען געפילט א נאנטקייט. ער איז געווען אן אקטיווער מיטארבעטער אין פארשידענע וואוילטעטיגע און תורה'דיגע ארגאניזאציעס אין אמעריקא.
 
## הסתלקות
**רבי ישראל דוד** איז נפטר געווארן אין יאר ה'תשכ"ז.

## פאמיליע
**רבי ישראל דוד** האט געהייראט מרת **יענטל** א טאכטער פון הרב **מאיר מאשקאוויטש**, רב אין שאץ. זי איז נפטר געווארן זייער יונג איבערלאזנדיג פיר קליינע קינדער. זייערע קינדער:
 
* הרב **מאיר הורוויץ**, ער האט געהייראט מרת **סימא** א טאכטער פון הרב **אשר יונה ווינבערגער**, ממלא מקום פון פאטער.
* הרב **אברהם הורוויץ**, ער האט געהייראט מרת **בלומא** א טאכטער פון הרב **שמואל שעכטער**. 
* מרת **שרה**.
* הרבנית **ראכיל** ווייב פון רבי חיים שלמה ראטטענבערג זצ"ל קאזעווע רבי פון איסט פלעטבוש - מאנסי. 
בזיווג שני האט ער געהייראט די  טאכטער פון רבי איתמר פון נאדווארנא.

## רעפערענצן
* *אנציקלופדיה לחכמי גליציה*, מאיר וונדר 

קאַטעגאָריע:מעליץ
נפתלי הורוויץ (פאקשיווניץ)

**רבי נפתלי הורוויץ זצ"ל** (ה'תר"ל - י' חשוון ה'תרצ"ב), רב אין פאקשיווניץ, פוילן.

## אפשטאם
'''רבי נפתלי'ש''' איז געבוירן אין פאקשיווניץ אין יאר ה'תר"ל (אומגעפער), צו זיין פאטער **יחיאל הורוויץ**, רב אין פאקשיווניץ, א זון פון הרב מאיר הורוויץ פון דזשיקאוו, *דער אמרי נועם*, א זון פון הרב אליעזר הורוויץ, באקאנט אלס ''רבי אליעזר'ל דזשיקאווער*, א זון פון הרב נפתלי צבי הורוויץ, *דער ראפשיצער רב*. און צו זיין מוטער מרת **מרים** די טאכטער פון הרב דוד האלבערשטאם, *דער קשאנאווער רב*, א זון פון *דעם דברי חיים''.

## רבנות
אין יאר ה'תרנ"ב (אומגעפער) ווען מען האט פארטריבן אלע פרעמדע בירגער פון קאנגרעס פוילן, איז '''רבי נפתלי'ש''' געווען געצווינגען צוריק צוקומען קיין גאליציע צוזאנמען מיט זיין פאטער, און זיי האבען זיך באזעצט אין טארנא. אין יאר ה'תרס"ט איז '''רבי נפתלי'ש''' צוריק קיין פאקשיווניץ, אין געפאדערט דאס רבנות אלס חזקה, דאגעגען האבען די גערער און קוזמירער חסידים און אויך דזשיקאווער חסידים נישט געהאטלטען אז ער איז געניג פעהיג דערצו, ס'האט אויסגעבראכען א שווערע קריגעריי צווישן די צוויי זייטן, אזוי ווייט אז איינער האט נישט געגעסען ביים אנדערען. נאך די ערשטע וועלט קריג האט זיך די קריגעריי אפגעשטעלט און '''רבי נפתלי'ש** איז געווען רב ביי אלעם. 

## הסתלקות
**רבי נפתלי'שס''' איז נפטר געווארן י' חשוון ה'תרצ"ב, און ליגט אין טארנא.

## פאמיליע
'''רבי נפתלי'שס** טאכטער מרת **חנה שרה** האט געהייראט הרב **משה העשעל'*, *דער קאפיטשניצער רבי'', א זון פון הרב **יצחק מאיר העשעל**, רב אין קאפיטשניץ זי איז נפטר געווארן כ"ט ניסן ה'תשל"ד.

## רעפערענצן
* *אנציקלופדיה לחכמי גליציה*, מאיר וונדר

קאַטעגאָריע:דזשיקאוו
שמואל שמעלקא הורוויץ (לינסק)

**רבי שמואל שמעלקא הורוויץ זצ"ל** (ה'תקל"ז - ה'תק"ע), רב אין רומאן, מאלדאוויע.

## אפשטאם
**רבי שמעלקא** איז געבוירן אין יאר ה'תקל"ז (אומגעפער),  צו זיין פאטער הרב **מנחם מענדל ראַבין** , רב אין לינסק, באקאנט אלס "רבי מענדעלע לינסקער". און צו זיין מוטער מרת *ביילא* א טאכטער פון הרב **יצחק הורוויץ**, רב אין אה"ו, באקאנט אלס "רבי איציקל האמבורגער". (דער נאמען הורוויץ נעמט זיך פון זיין מוטער'ס שטוב). **רבי שמעלקא** איז געווען א ברודער פון ראפשיצער רב.

## רבנות
**רבי שמעלקא** איז געווען רב אין רומאן, מאלדאוויע, נאכהער איז ער געווארן רב אין באר. 

## הסתלקות
ווען **רבי שמעלקא** האט געשפירט אז ס'איז געקומען זיין צייט, איז ער געפארן קיין לינסק, ער איז דארט נפטר געווארן אין עלטער פון דריי און דרייסיג יאר, און ער ליגט אין פאטער'ס אהל

## פאמיליע
**רבי שמעלקא** האט געהייראט א טאכטער פון דעם ***באר מים חיים***, דער רב אין טשערנאוויץ. (*דער באר מים חיים* האט אים געגעבן א נדן פון טויזנט רובל). זייערע קינדער:

* הרב **מנחם מענדל הורוויץ**, איז געווען א פון די גרויסע חסידים פון הרב משה צבי פון סאווראן, ער האט געהאט א דריקעריי אין יאסי, ער האט געדריקט דעם טשערנאוויצער ש"ס, אויך זיין זיידענס ספר שער התפלה. אזויווי זיין פאטער, ווען **רבי מענדל** האט געשפירט אז ס'איז געקומען זיין צייט, איז ער געפארן קיין לינסק, ווען ער איז נפטר געווארן האט זיך פאר אים פארברייטערט א פלאץ אין אוהל!

* די ווייב פון הרב **אברהם חיים הורוויץ**, (דער ערשטער) רב אין לינסק. 
 
* די ווייב פון הרב **אהרן**, ממלא מקום פון פאטער, רב אין רומאן.

* מרת **עטיל**, די ווייב פון הרב **צבי הירש ערליך**, (דער זיידע פון הרב דוד שנעבאלג).

## רעפערענצן
* *אנציקלופדיה לחכמי גליציה*, מאיר וונדר

 
קאַטעגאָריע:ראפשיץ
יהודה הורוויץ (מעליץ)

**רבי יהודה הורוויץ זצ"ל** (ה'תק"ף - ט' טבת ה'תרל"ט), רב אין מעליץ.

## אפשטאם
'''רבי יהודה'לע''' איז געבוירן אין יאר ה'תק"ף, צו זיין פאטער הרב **יעקב הורוויץ**, רב אין מעליץ, א זון פון הרב **נפתלי צבי הורוויץ**, דער ראפשיצער רב, א זון פון מנחם מענדל רובין, רב אין לינסק באקאנט אלס רבי מענדעלע לינסקער. און צו זיין מוטער מרת **רבקה** א טאכטער פון הרב **אברהם מרדכי** פון פינטשאוו. 

## רבנות
אין יאר ה'תקצ"ט נאך די פטירה פון זיין פאטער, איז '''רבי יהודה'לע''' אויפגענומען געווארן אלס רב אין מעליץ אויף זיין פאטער'ס ארט. '''רבי יהודה'לע'* איז געווען א תלמיד פון *דברי חיים'' און פון זיין פעטער רבי אליעזר'ל דזשיקאווער.

## הסתלקות
'''רבי יהודה'לע''' איז נפטר ט' טבת ה'תרל"ט. 

## פאמיליע
'''רבי יהודה'לע'* האט געהייראט א טאכטער פון הרב חיים מאיר יחיאל שפירא, דער *שרף'' פון מאגלניצא. זיינע קינדער:

* הרב **נפתלי הורוויץ** (ד' טבת ה'תר"ה - י"ח תשרי ה'תרע"ו), ממלא מקום פון פאטער, רב אין מעליץ.

* הרב **ישראל הורוויץ** (ה'תר"י (אומגעפער) - ה'תר"ס (אומגעפער) ), פון מעליץ, ער האט געהייראט מרת מלכה א טאכטער פון הרב מאיר הורוויץ דער אמרי נועם.

* מרת **פרידא**, די ווייב פון הרב **צבי אלימלך שפירא** רב אין בערטש.

## רעפערענצן
* *אנציקלופדיה לחכמי גליציה*, מאיר וונדר 

הורוויץ, יהודה
קאַטעגאָריע:מעליץ